Národná rada Slovenskej republiky

VIII. volebné  obdobie

 Číslo: CRD-1423/2021

625a
S p o l o č n á   s p r á v a

výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 625)  v druhom čítaní

	
	Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona, ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 625)  (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

I.

Národná rada Slovenskej republiky uznesením č. 901 zo 16. septembra 2021 pridelila predmetný návrh zákona na prerokovanie týmto výborom:

	Ústavnoprávnemu výboru Národnej rady Slovenskej republiky  
	Výboru Národnej rady Slovenskej republiky pre financie a rozpočet a 
	Výboru Národnej rady Slovenskej republiky pre hospodárske záležitosti.
	
	Určila zároveň Výbor Národnej rady Slovenskej republiky pre hospodárske záležitosti ako gestorský výbor a lehoty na prerokovanie predmetného vládneho návrhu zákona v druhom čítaní vo výboroch.

II.

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona (§ 75 ods. 2 rokovacieho poriadku).

III.
Návrh zákona odporúčali Národnej rade Slovenskej republiky schváliť:

•	Ústavnoprávny výbor Národnej rady Slovenskej republiky uznesením č. 358                    zo 14. októbra 2021
•	Výbor Národnej rady Slovenskej republiky pre financie a rozpočet uznesením č. 231     z 18. októbra 2021
•	Výbor Národnej rady Slovenskej republiky pre hospodárske záležitosti uznesením č. 219 z 18. októbra 2021.

IV.

Z uznesení výborov Národnej rady Slovenskej republiky uvedených pod bodom III tejto správy vyplývajú nasledujúce pozmeňujúce a doplňujúce návrhy:

K čl. I

1. V čl. I 9. bod § 11 ods. 2 a  28. bod § 15 ods. 2 písm. f) sa slová „§ 13 ods. 4“ nahrádzajú slovami „§ 13a ods. 2“.
Legislatívno-technická úprava, ktorou sa uvádza správne ustanovenie, v ktorom sú príslušné požiadavky upravené, nakoľko § 13 nemá odsek 4.  

Ústavnoprávny výbor NR SR
Výbor NR SR pre financie a rozpočet
Výbor NR SR pre hospodárske záležitosti
Gestorský výbor odporúča schváliť

2. V čl. I 17. bod § 12 ods. 16 sa slová „podľa odseku 15“ vypúšťajú.
Legislatívno-technická úprava z dôvodu, že uvedený odsek neupravuje akreditáciu, ale súčasti zverejneného prehľadu o oblasti Európskej služby elektronického výberu mýta.

Ústavnoprávny výbor NR SR
Výbor NR SR pre financie a rozpočet
Výbor NR SR pre hospodárske záležitosti
Gestorský výbor odporúča schváliť
3. V čl. I 18. bod § 13 ods. 1 sa za slovo „užívanie“ vkladá slovo „siete“.
Legislatívno-technická úprava, ktorou sa zjednocuje používanie pojmu s § 12 ods. 1 návrhu, nakoľko EÚ služba sa poskytuje vo väzbe na jej oblasti.        
Ústavnoprávny výbor NR SR
Výbor NR SR pre financie a rozpočet
Výbor NR SR pre hospodárske záležitosti
Gestorský výbor odporúča schváliť

4. V čl. I 21. bod § 13a ods. 1 druhej vete sa slová „od poskytovateľ“ nahrádzajú slovami „od poskytovateľa“. 
Ide o legislatívno-technickú úpravu, ktorou sa upravuje zrejmá gramatická nesprávnosť.

Ústavnoprávny výbor NR SR
Výbor NR SR pre financie a rozpočet
Výbor NR SR pre hospodárske záležitosti
Gestorský výbor odporúča schváliť

5. V čl. I 30. bod § 17 ods. 1 úvodnej vete sa slová „sa udelilo“ nahrádzajú slovami „bolo udelené“ a v ods. 1 písmene c) sa slová „ak sa spôsobilo“ nahrádzajú slovami „ak bolo spôsobené“. 
Ide o legislatívno-technickú úpravu, ktorou sa precizuje navrhované terminológia.

Ústavnoprávny výbor NR SR
Výbor NR SR pre financie a rozpočet
Výbor NR SR pre hospodárske záležitosti
Gestorský výbor odporúča schváliť

6. V čl. I 45. bod § 23 ods. 2 písm. g) siedmom bode sa slová „písm. e)“ nahrádzajú slovami „písm. f)“. 
Ide o legislatívno-technickú úpravu, ktorou primerane upravuje vnútorný odkaz, nakoľko úprava týkajúca sa auditu celkového plánu riadenia rizík, na ktorú predmetné ustanovenie odkazuje, je  obsiahnutá v čl. I 30. bod § 17 ods. 1 písm. f).

Ústavnoprávny výbor NR SR
Výbor NR SR pre financie a rozpočet
Výbor NR SR pre hospodárske záležitosti
Gestorský výbor odporúča schváliť
K čl. IV
7. V čl. IV 6. bod sa v úvodnej vete slová „§ 16e“ nahrádzajú slovami „§ 16f“ a v úvodnej vete a texte ustanovenia sa slová „§ 16f“ nahrádzajú slovami „§ 16g“.
Ide o legislatívno-technickú úpravu, ktorou sa mení označenie prechodného ustanovenia, nakoľko zákon č. 488/2013 Z. z. už § 16f obsahuje (doplnený zákonom č. 286/2021 Z. z.).

Ústavnoprávny výbor NR SR
Výbor NR SR pre financie a rozpočet
Výbor NR SR pre hospodárske záležitosti
Gestorský výbor odporúča schváliť

Gestorský výbor odporúča hlasovať o bodoch 1 až 7 spoločne s odporúčaním s c h v á l i ť.

V.

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona 

odporúča Národnej rade Slovenskej republiky

vládny návrh zákona, ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 625)

s c h v á l i ť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť.
 
     	Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 227 z 19. októbra 2021.
 
Týmto uznesením výbor zároveň poveril spoločného spravodajcu Ľuboša Krajčíra predložiť návrhy v zmysle príslušných ustanovení rokovacieho poriadku Národnej rady Slovenskej republiky.

Bratislava 19. októbra 2021

Peter K r e m s k ý, v.r.  
predseda Výboru NR SR 
pre hospodárske záležitosti